Danmarks Fauna

Danmarks Fauna er en bokserie med bestemmelsesnøkler med en omfattende beskrivelse til dyr i Danmark. Tilsammen er det utgitt 88 bøker (bind). Bøkene er utgitt av Dansk Naturhistorisk Forening på G.E.C. Gad forlag i København.

Den første boken utkom i 1907 og omhandler krypdyr og padder. Det siste bind i serien utkom våren 2004 og omhandlet bladlus. Flere av bøkene er fortsatt i salg, men mange er utsolgt. Noen av de eldste bøkene kan leses eller lastes ned fra internett.

På grunn av alderen har enkelte av bøkene begynt å gå ut på dato, fordi kunnskapen om dansk fauna har økt. Mange av artene har endret sitt vitenskapelige navn eller blitt flyttet til andre slekter. Allikevel står bokserien i en særklasse, fordi den i flere tilfeller er den beste og noen ganger den eneste nordiske eller nordeuropeiske bestemmelseslitteratur på enkelte dyregrupper.

Dyregrupper som omfattes av serien

Referanser

Eksterne lenker 
 Danmarks Fauna, Dansk Naturhistorisk Forening – besøkt: 8. januar 2016
 The Biodiversity Heritage Library (BHL) les eller last ned

Fauna
Dansk litteratur
Systematisk biologi
Bøker fra 1907